Page:Christ's kirk on the green (3).pdf/18

 18

Be that time it was fair four days, as fou's the houſe could pang, To ſee the young fouk ere they raiſe, goſſips came in ding dang, And wi' a ſoſs aboon the claiths, ilk ane their gifts down ſlang: Twall toophorn ſpoons down Maggy lays baith muckle mow'd & lang, For kail or whey.

Her aunt a pair o'tangs ſuſh in, right bauld ſhe ſpake and ſpruce, Gin your goodman ſhall mak a din, and gabble like a gooſe, Shoran when fou to ſkelp ye'r ſkin, thir tangs may be of uſe; Lay them alang his pow or ſhin, wha wins ſyne may mak roofe, Between you twa.

And Beſſie in her red coat braw, came wi' her ain oe Nanny, An odd like wife they ſay that ſaw a moupin runcled granny, She fley'd the kimmers ane and a', word gaed ſhe was nae canny; Nor was they let lucky awa, till ſhe was burnt wi' branny, Like mony mae.